Paġna Obbligazzjoni kontinġenti hija obbligu possibbli li jirriżulta minn avvenimenti li seħħew fil-passat u li l-eżistenza tiegħu tiġi kkonfermata biss bl-okkorrenza jew bin-nuqqas ta' okkorrenza ta' avveniment wieħed jew aktar fil-futur li huma inċerti u li mhumiex taħt il-kontroll sħiħ tal-Unjoni Ewropea; jew obbligu preżenti li jirriżulta minn avvenimenti li seħħew fil-passat iżda mhux rikonoxxut għax mhuwiex probabbli li ħruġ ta' riżorsi li jirrappreżentaw benefiċċji ekonomiċi jew potenzjal tas-servizz ikun meħtieġ għas-saldu tal-obbligu; jew l-ammont tal-obbligu ma jistax jitkejjel b'mod affidabbli biżżejjed. ċerta, jeħtieġ li obbligazzjoni tiġi ddivulgata; probabbli, jeħtieġ li provvediment jiġi ddivulgat; possibbli, jeħtieġ li obbligazzjoni kontinġenti tiġi ddivulgata; remota, ma tinħtieġ l-ebda divulgazzjoni. mill-Bord Uniku ta' Riżoluzzjoni fl-1 ta' Lulju 2018; mill-Kummissjoni Ewropea fit-22 ta' Ġunju 2018; mill-Kunsill tal-Unjoni Ewropea fit-12 ta' Ġunju 2018. Il-QEA; każijiet ippreżentati sa tmiem Mejju 2018. stima tal-effett finanzjarju tagħhom; indikazzjoni tal-inċertezzi relatati mal-ammont jew mat-twaqqit ta' kwalunkwe ħruġ; u il-possibbiltà ta' kwalunkwe rimborż. Kapital azzjonarju: EUR 2 098 429 046 Strumenti tal-Grad 1 addizzjonali: EUR 1 346 542 000 Strumenti tal-Grad 2: EUR 685 315 828 Il-livell fil-mira tal-SRF huwa ddefinit bħala 1 % tal-ammont totali ta' depożiti koperti fil-żona tal-euro sa tmiem l-2023. Fuq il-bażi tad-depożiti koperti fi tmiem l-2017, dan jammonta għal EUR 56 biljun. Biex tintlaħaq il-mira, fl-2018 inġabru kontribuzzjonijiet annwali minn 3 315-il bank: 49 % ta' dawn il-banek kienu istituzzjonijiet żgħar, li jħallsu somma f'daqqa; 28 % kienu istituzzjonijiet ta' daqs medju u 21 % kienu istituzzjonijiet kbar, li jħallsu 96 % tal-kontribuzzjonijiet kollha fuq il-bażi tar-riskju, id-daqs u l-mudell kummerċjali tagħhom. F'konformità mal-istandards ta' kontroll intern, jenħtieġ li l-SRB jistabbilixxi proċeduri u kontrolli adegwati biex jiżgura l-preċiżjoni, il-kompletazza u l-puntwalità tal-informazzjoni riċevuta mill-awtoritajiet nazzjonali ta' riżoluzzjoni. Barra minn hekk, huwa għandu jiżgura li jkun hemm rendikont adegwat tal-entrati, sabiex il-QEA tkun tista' twettaq il-kompiti tal-awditjar obbligatorji tagħha. Dan ir-Rapport ġie adottat mill-Awla IV, immexxija mis-Sur Neven MATES, Membru tal-Qorti tal-Awdituri, fil-Lussemburgu fil-laqgħa tagħha tat-13 ta' Diċembru 2018. L-iżvelar ta' informazzjoni fir-rigward tal-kawżi tal-qorti kontra l-SRB quddiem il-Qorti tal-Ġustizzja tal-Unjoni Ewropea wara r-riżoluzzjoni tal-Banco Popular Español S.A. (BPE) fit-Taqsima tal-Kontijiet Annwali tal-2017, intitolata "Informazzjoni addizzjonali relatata ma' każijiet legali" kien sar sempliċement għal raġunijiet ta' trasparenza, mingħajr l-intenzjoni li jiġu rikonoxxuti u rrappurtati obbligazzjonijiet kontinġenti li jirriżultaw minn dawk il-każijiet. Abbażi tal-valutazzjoni tal-SRB wara l-adozzjoni tal-Kontijiet Annwali tal-2017, l-SRB jixtieq jinnota li l-ħruġ ta' riżorsi b'riżultat ta' dawn il-każijiet huwa meqjus bħala remot. B'mod partikolari, l-SRB jinnota li l-maġġoranza tal-kawżi tal-qorti msemmija hawn fuq huma azzjonijiet li jfittxu l-annullament tad-deċiżjoni tar-riżoluzzjoni tal-SRB adottata fir-rigward tal-BPE. L-SRB jikkunsidra li dawn l-azzjonijiet għal annullament ma jistgħux iwasslu għal ħruġ dirett ta' riżorsi mill-baġit tal-SRB, ħlief għall-ispejjeż possibbli ta' litigazzjoni (fir-rigward tal-ispejjeż tal-litigazzjoni, ara l-kumment taħt il-paragrafu 45). Fir-rigward tal-azzjonijiet għad-danni mressqa kontra l-SRB fil-kuntest tal-każ BPE, fid-dawl tal-każistika tal-UE dwar il-kundizzjonijiet għad-danni li għandhom jingħataw, l-SRB iqis li l-possibbiltà ta' ħruġ ta' riżorsi mill-baġit tal-SRB bħala riżultat ta' dawn l-azzjonijiet hija remota. Barra minn hekk, fir-rigward tal-azzjonijiet għad-danni bbażati fuq l-allegat illegalità tad-deċiżjoni tar-riżoluzzjoni tal-SRB, l-SRB innota wkoll li talbiet bħal dawn għad-danni għandhom jitqiesu prematuri. Dan huwa dovut għall-fatt li l-proċedura amministrattiva li ser twassal għad-deċiżjoni finali tal-SRB jekk għandhomx jiġu kkumpensati l-azzjonisti u l-kredituri preċedenti tal-BPE abbażi tal-prinċipju li "l-ebda kreditur ma jmur agħar" għadha għaddejja. L-SRB jixtieq jinnota li r-rekwiżiti legali rigward il-kalkolu tal-kontribuzzjonijiet jitqiesu kif xieraq sabiex jiġi eliminat kwalunkwe riskju potenzjali ta' ineżattezza. Barra minn hekk, l-SRB jixtieq jinnota li l-SRB jiżvela l-informazzjoni kollha sottostanti għad-deċiżjoni tiegħu dwar il-kalkolu tal-kontribuzzjonijiet ex ante sal-punt massimu permess taħt il-qafas legali. B'mod partikolari, kull istituzzjoni hija pprovduta bil-metodoloġija u bl-informazzjoni relatata ma' dik l-istituzzjoni speċifika. Madankollu, minħabba l-obbligi ta' segretezza professjonali li jirriżultaw mit-Trattat dwar il-Funzjonament tal-Unjoni Ewropea, l-SRB huwa legalment miżmum milli jiżvela lil istituzzjoni speċifika informazzjoni kunfidenzjali ta' istituzzjonijiet oħra li titqies ukoll sabiex jiġu kkalkulati l-kontribuzzjonijiet. Ta' min ifakkar li l-proċedimenti nazzjonali dwar il-kontribuzzjonijiet ex-ante jiġu ġġestiti mill-NRAs, li huma partijiet għal dawk il-proċedimenti. Għalhekk, l-SRB, li mhuwiex parti fi proċedimenti bħal dawn, ma għandu l-ebda aċċess dirett għal din l-informazzjoni u inevitabbilment jiddependi mill-input tal-NRAs. L-għoti ta' data dwar l-appelli nazzjonali/il-kawżi tal-qorti fir-rigward ta' kontribuzzjonijiet ex ante mill-NRAs lill-SRB, għalhekk, isir fil-kuntest ta' kooperazzjoni tajba u mhux abbażi ta' rekwiżit legali espliċitu. Wara r-rakkomandazzjoni tal-QEA għas-sena li għaddiet, l-SRB ħa passi sinifikanti biex itejjeb ir-rappurtar mill-NRAs. B'mod partikolari, l-SRB diġà qabel mal-NRAs dwar arranġament prattiku li jinvolvi rapportar regolari li jippermetti lill-SRB biex maż-żmien, jimmonitorja l-evoluzzjoni tal-appelli nazzjonali u l-kawżi tal-qorti. F'aktar dettall, l-NRAs jirrapportaw data dwar l-appelli nazzjonali/il-kawżi tal-qorti dwar kontribuzzjonijiet ex-ante b'dettalji rilevanti dwar id-data, l-iskop u l-ammont ikkontestat mhux fuq bażi aggregata iżda għal kull istituzzjoni separatament. Barra minn hekk, abbażi tar-rakkomandazzjonijiet tal-QEA, l-SRB jixtieq jinnota li minn Settembru 2018, l-NRAs bdew jipprovdu data fir-rigward tal-istorja ta' kull fajl ta' litigazzjoni, u dan jippermetti lill-SRB li jkollu rekord tal-awditjar adegwat. L-SRB iqis li r-rappurtar tal-NRAs jinkludi l-informazzjoni kollha meħtieġa għat-tħejjija tal-kontijiet annwali tiegħu f'konformità mal-istandards ta' kontroll intern tal-SRB. Sabiex tiġi żgurata l-preċiżjoni tal-informazzjoni, l-SRB jirrikonċilja l-ammonti individwali ddikjarati mill-NRAs skont l-arranġament ta' rapportar ta' hawn fuq, bl-ammonti ta' kontribuzzjonijiet ex ante għal kull istituzzjoni kkalkulati mill-SRB għas-sena rispettiva. Barra minn hekk, ta' min jinnota li l-NRAs jaġġornaw l-informazzjoni rilevanti tliet darbiet fis-sena, li huwa biżżejjed biex tiġi żgurata l-puntwalità tal-informazzjoni. Fid-dawl ta' dan ta' hawn fuq, l-SRB iqis li l-azzjonijiet kollha li ttieħdu fir-rigward tal-każijiet ta' kontribuzzjoni ex ante jikkontribwixxu biex jiġu żgurati l-preċiżjoni, il-kompletezza u l-puntwalità tal-informazzjoni pprovduta mill-NRAs u li abbażi tagħha l-SRB jibbaża l-kontijiet annwali tiegħu. L-SRB jixtieq jinnota li, fir-rigward tal-għadd doppju ta' xi ammonti, ġiet miżjuda nota f'qiegħ il-paġna fil-paġna 32 tal-Kontijiet Annwali Finali għal fehim aħjar peress li xi każijiet fil-livell nazzjonali u Ewropew jikkonċernaw l-istess ammonti ta' kontribuzzjoni. L-SRB jara merti li l-ammonti kkonċernati fil-livell nazzjonali u Ewropew jiġu żvelati peress li dawn il-livelli mhumiex interkonnessi b'mod sħiħ u għandhom id-dinamiċi tagħhom stess. Madankollu, l-SRB jirrikonoxxi li, b'mod separat, l-ammonti magħduda darbtejn jipprovdu aktar għarfien dwar l-esponiment ġenerali. L-SRB jixtieq jinnota li, bil-ħsieb li jħejji l-Kontijiet Annwali tiegħu, l-SRB għamel analiżi preliminari dwar l-opportunità li jibbukkja dispożizzjoni/obbligazzjoni kontinġenti għal spejjeż legali. Fin-nuqqas ta' kwalunkwe stima affidabbli tal-ammonti tal-ispejjeż legali li l-SRB jista' jkun meħtieġ iħallas, l-ispejjeż imħallsa u akkumulati matul is-sena 2017 tqiesu bħala suffiċjenti u ma ġiet rikonoxxuta l-ebda dispożizzjoni/obbligazzjoni kontinġenti f'dan ir-rigward. Anki jekk l-SRB intalab jikkumpensa l-ispejjeż legali tal-applikanti fil-każijiet kollha kontra l-SRB (li f'dan l-istadju mhuwiex mistenni), dan l-ammont ikun ferm aktar baxx mil-livell ta' materjalità għall-SRB, u għalhekk ma jwassalx għal dikjarazzjoni skorretta materjali tal-pożizzjoni finanzjarja tal-SRB. L-SRB jaċċetta din ir-rakkomandazzjoni tal-QEA. Fl-applikazzjoni tal-indirizzar preċiż għal dispożizzjonijiet u obbligazzjonijiet kontinġenti li jirriżultaw minn ammonti f'tilwim u spejjeż legali, l-SRB qiegħed jaġixxi f'konformità sħiħa mar-Regola nru 10 tar-Regoli ta' Kontabilità tal-UE li tibqa' r-regola prevalenti. Kwalunkwe politika tal-kontabilità derivata minn din ir-regola hija li jkun hemm appoġġ aħjar għall-fehim tar-rekwiżiti, li jkun possibbli li jkun hemm approċċ simplifikat u li tkun żgurata l-applikazzjoni konsistenti ta' din ir-regola tal-kontabilità. Fil-politika tal-kontabilità tiegħu, l-SRB ser iżid paragrafu speċifiku dwar l-indirizzar tal-kontabilità tal-ispejjeż legali. Il-politika tal-kontabilità tinsab fl-aħħar stadju tal-konsultazzjonijiet interni u ser tiġi adottata sa tmiem l-2018. Jekk jogħġbok ara t-tweġiba tal-SRB għall-paragrafi 19-20. L-SRB jaċċetta din ir-rakkomandazzjoni tal-QEA. Jekk jogħġbok ara t-tweġibiet tal-SRB għall-paragrafi 35-37 u r-rakkomandazzjoni 3. L-SRB jaċċetta parzjalment din ir-rakkomandazzjoni tal-QEA. Fir-rigward tal-każijiet ta' kontribuzzjonijiet ex ante, fid-dawl tal-kunsiderazzjonijiet espressi mill-SRB bi tweġiba għall-paragrafi 35–37 hawn fuq, l-SRB huwa tal-fehma li l-azzjonijiet kollha li ttieħdu jikkontribwixxu għall-akkuratezza, il-kompletezza u l-puntwalità tal-informazzjoni pprovduta mill-NRAs u li abbażi tagħhom l-SRB jibbaża l-kontijiet annwali tiegħu. Sabiex jipprovdi lill-QEA b'assigurazzjoni ulterjuri li l-informazzjoni pprovduta mill-NRAs li abbażi tagħha l-SRB jibbaża l-kontijiet annwali tiegħu hija xierqa, l-SRB ser jesplora mal-NRAs il-possibbiltà li l-NRAs jipprovdu lill-SRB ittri ta' rappreżentazzjoni dwar l-ammonti ta' obbligazzjonijiet kontinġenti li jirriżultaw mill-proċedimenti nazzjonali relatati ma' kontribuzzjonijiet ex ante. Fir-rigward tal-każijiet ta' riżoluzzjoni, l-SRB ser jikkomunika mal-NRAs rilevanti sabiex jiddiskuti l-arranġamenti prattiċi li jistgħu jiġu implimentati. Il-Kummissjoni taċċetta r-rakkomandazzjoni.
Extracted from C_048_2019.html